પ્રેમ કેટલાક માટે આરાધના છે, તો કેટલાક માટે અપરાધ. પ્રેમમાં કોઈ દીવાનું બનીને પાગલ બની જાય છે તો કોઈ જાનની બાજી સુદ્ધાં લગાવી દે છે. પ્રેમ ક્યારેક કેટલાક માટે વફા છે તો ક્યારેક કેટલાક માટે બેવફા. પ્રેમમાં કેટલાક દેવદાસ બની જાય છે તો કેટલાક દેવાધિદેવની પેઠેે ક્રોધી બની જાય છે. ટૂંકમાં પ્રેમની વ્યાખ્યા અને ઊર્મિઓને સીમિત દાયરામાં વ્યક્ત કરવી મુશ્કેલ છે. જોકે, વિજ્ઞાનીઓએ પ્રયોગશાળામાં પ્રેમ થાય ત્યારે થતી રાસાયણિક પ્રક્રિયાનો તાગ મેળવ્યો છે. યુ નો મગજનો કેમિકલ લોચો.